Аҧсны Аҳәынҭқарра акультуреи аҭоурых-культуратә ҭынха ахьчареи рминистрра иаанартуеит акультуратә ҭынха иаҵанакуа абаҟақәа рыхьчаразы аҭыҧа ҟнытә ишиашоу адырра аҭара алзыршо аҭелтә усбарҭа. Аҭоурыхтә, акультуратә баҟақәа, аҧсабаратә комплексқәа ма аобиектқәа, иара убас аҭоурыхтә мамзаргьы акультуратә ҵакы змоу амаҭәарқәа ма адокументқәа раҧыхра мамзаргьы рыҧхасҭатәра шымҩаҧысуа шәаниазар, абри аҭел ала шәаҳзас +7(840) 229-75-47 ма ҳсаит аҟны иарбоу арзаҳал аформа хашәырҭәаа.